Av. V. Holjevca 10 Jarunska cesta 5

Zagreb 10002 Zagreb 10000

Tel: 01 6450 406 Tel: 01 301 2310
Fax: 01 6452 406 Fax: 01 301 2311

|  |
| --- |
| **PRIOPĆENJE** |

**INA je ponosni partner Hrvatskog vaterpolskog saveza**

**Zagreb, 12. lipnja 2018. – Najbolji hrvatski vaterpolisti danas su dobili snažan vjetar u leđa za natjecanja koja su pred njima. Podršku im je dala INA koja je službeno postala ponosni partner Hrvatskog vaterpolskog saveza. Ugovor o suradnji potpisali su na bazenima Mladost u Zagrebu predsjednik Uprave Ine g. Zoltán Áldott i predsjednik Hrvatskog vaterpolskog saveza g. Predrag Sloboda.**

Prilikom predstavljanja suradnje predsjednik Uprave Ine Zoltán Áldott naglasio je kako INA već tradicionalno ulaže u hrvatski sport te dodao: „*INA je sretna što je u prilici biti ponosni sponzor hrvatskog vaterpola jer je to jedan od najuspješnijih i najtrofejnijih sportova u zemlji. Njegova izvrsnost i kvaliteta neupitni su u svjetskim razmjerima, a i INA se u svom poslovanju vodi istim principima. Našim kupcima nudimo najbolja goriva na tržištu – nova Class Plus goriva, a vrhunske su kvalitete i naše ostale usluge i proizvodi.“*

Predsjednik Hrvatskog vaterpolskog saveza Predrag Sloboda izrazio je zadovoljstvo podrškom koju je vaterpolo dobio od Ine te istaknuo: *„Izuzetno smo sretni što ovako velika i utjecajna kompanija prepoznaje svjetsku klasu i povezuje se s aktualnim svjetskim prvacima. I to upravo u trenutku kada nam partnerstvo s Inom osigurava potreban mir kako bismo se što bolje pripremili za sportske izazove koji su pred nama ovoga ljeta. Vjerujem kako ćemo se zajedno veseliti novim uspjesima hrvatskih vaterpolista.“*

Potpisivanju sponzorskog ugovora nazočio je i Ivica Tucak, izbornik hrvatske muške seniorske vaterpolo reprezentacije, te brojni vaterpolo reprezentativci. *„Aktualni smo svjetski prvaci, a uz Ininu podršku već idućeg tjedna u Budimpešti krećemo u lov na dobar rezultat u finalu Svjetske lige. Potom u srpnju jurišamo i na europsku krunu koju smo posljednji puta osvojili prije osam godina upravo na ovom bazenu“*, izjavio je izbornik Ivica Tucak, a proslavljeni hrvatski vaterpolo reprezentativac Ivan Buljubašić se nadovezao: *„Lijepo je kad iza nas stoji jedna tako uspješna kompanija kao što je INA. Uvjeren sam kako ćemo zajedničkim snagama ispisati nove stranice slavne povijesti hrvatskog vaterpola i već ovoga ljeta razveseliti sve naše navijače novim pobjedama.“*

Početak suradnje između Ine i Hrvatskog vaterpolskog saveza simbolično je označen potpisivanjem vaterpolske kapice.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 495 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr

**HRVATSKI VATERPOLSKI SAVEZ**

Jarunska cesta 5, Zagreb

Tel: 01 301 2320|Fax: 01 301 2310| @: vaterpolo@hvs.hr